4.

Efectuarea unei evaluări a riscurilor care acoperă atât riscurile de mediu, cât și riscurile pentru sănătatea umană și animală, ținând seama de natura pericolelor potențiale identificate, de mediile, populațiile și persoanele identificate care riscă să fie expuse acestor pericole și de gravitatea posibilelor efecte ale pericolelor, precum și de toate actele legislative, documentele de orientare și cerințele minime relevante de la nivelul Uniunii și al statelor membre în materie de siguranță a produselor alimentare, a hranei pentru animale și a lucrătorilor și de obiective privind mediul. În scopul evaluării riscurilor pot fi folosite studii calitative . Incertitudinea științifică a caracterizării riscurilor trebuie să fie abordată în conformitate cu principiul precauției. [AM 123] Evaluarea riscurilor trebuie să includă următoarele elemente: (a) o evaluare a riscurilor de mediu, inclusiv a tuturor următoarelor aspecte: i. confirmarea naturii acestor riscuri, inclusiv, acolo unde este cazul, a nivelului fără efect prevăzut; ii. evaluarea gradului de expunere potențial; iii. caracterizarea riscului. (b) o evaluare a riscurilor pentru sănătatea umană, inclusiv a tuturor elementelor de mai jos: i. confirmarea naturii acestor riscuri, inclusiv, acolo unde este cazul, a relației doză-răspuns , în cooperare cu autoritățile din domeniul sănătății ; [AM 124] ii. evaluarea intervalului potențial de dozare sau a gradului potențial de expunere; iii. caracterizarea riscului. La evaluarea riscurilor trebuie să fie luate în considerare respectate , ca o condiție minimă, cel puțin următoarele cerințe și obligații: [AM 125] (a) cerința de reducere și de prevenire a poluării cu nitrați a apei în conformitate cu Directiva 91/676/CEE; (b) obligația ca zonele de protecție a apei potabile să îndeplinească cerințele Directivei 98/83/CE; (c) cerința privind îndeplinirea obiectivelor de mediu prevăzute în Directiva 2000/60/CE; (d) cerința de prevenire a poluării apelor subterane în conformitate cu Directiva 2006/118/CE; (e) cerința de respectare a standardelor de calitate a mediului pentru substanțele prioritare și o serie de alți poluanți, stabilite în Directiva 2008/105/CE; (f) cerința de respectare a standardelor de calitate a mediului aplicabile poluanților de interes național (și anume, poluanții specifici bazinelor hidrografice) stabilite în Directiva 2000/60/CE; (g) cerința de respectare a standardelor de calitate a apei pentru scăldat prevăzute în Directiva 2006/7/CE; (h) cerințele privind protecția mediului, în special a solului, atunci când se utilizează nămoluri de epurare în agricultură, în temeiul Directivei 86/278/CEE; (i) cerințele privind igiena produselor alimentare, astfel cum sunt prevăzute în Regulamentul (CE) nr. 852/2004 și orientările prevăzute în Comunicarea Comisiei cu privire la documentul de orientare privind abordarea riscurilor microbiologice în ceea ce privește fructele și legumele proaspete în cadrul producției primare prin intermediul unor bune practici în materie de igienă; (j) cerințele privind igiena hranei pentru animale prevăzute în Regulamentul (CE) nr. 183/2005; (k) cerința de respectare a criteriilor microbiologice relevante stabilite în Regulamentul (CE) nr. 2073/2005; (l) cerințele privind nivelurile maxime pentru anumiți contaminanți din produsele alimentare, stabilite în Regulamentul (CE) nr. 1881/2006; (m) cerințele privind conținuturile maxime aplicabile reziduurilor de pesticide din sau de pe produse alimentare și hrana pentru animale, stabilite în Regulamentul (CE) nr. 396/2005; (n) cerințele privind sănătatea animală prevăzute de Regulamentele (CE) nr. 1069/2009 și (UE) nr. 142/2011.